Public procurement notice: Contract Notice
Published: 2024-09-13
Region: EL303
Contract type: Services
Procedure: Open procedure
CPV classification: 48000000 | 48445000 | 64214200 | 72212211 | 72222300: Information technology services
Estimated value: 21661935.48 EUR
Submission deadline: 2024-10-23
Award criteria: quality
EU fund: eu-funds

Technical requirements: Αντικείμενο της Σύμβασης είναι η βελτίωση και η αναβάθμιση της συνολικής εμπειρίας εξυπηρέτησης των φορολογούμενων και η αναβάθμιση του συνόλου των σχετικών πληροφοριακών συστημάτων και εργαλείων του Κέντρου Εξυπηρέτησης Φορολογούμενων (ΚΕΦ) της Ανεξάρτητης Αρχής Δημοσίων Εσόδων. 
Η βελτίωση και αναβάθμιση της συνολικής εμπειρίας εξυπηρέτησης των φορολογούμενων θα επιτευχθεί μέσω ενός ενιαίου παν-καναλικού συστήματος (omni channel) εξυπηρέτησης το οποίο θα αποτελεί έναν κόμβο συλλογής και μεταβίβασης της πληροφορίας από και προς τα επιμέρους κανάλια εξυπηρέτησης (διαδικτυακή πύλη, ψηφιακό βοηθό, εφαρμογή για κινητά, τηλεφωνική εξυπηρέτηση, κ.ά.). Μέσω αυτή της συνολικής, πολύπλευρης και παν-καναλικής εξυπηρέτησης μέσω της omni channel προσέγγισης, ο φορολογούμενος θα έχει τη δυνατότητα αξιοποίησης ενός ή περισσοτέρων καναλιών επικοινωνίας με την ΑΑΔΕ και των επιμέρους Δ.Ο.Υ και Τελωνείων. 
Ταυτόχρονα, όλες οι τεχνολογικές υποδομές που σχετίζονται με την εξυπηρέτηση των φορολογουμένων του ΚΕΦ θα αναβαθμιστούν μέσω της βελτίωσης του συνόλου των πληροφοριακών συστημάτων και εργαλείων για την αναβάθμιση των παρεχόμενων υπηρεσιών του υφιστάμενου Κέντρου Εξυπηρέτησης Φορολογουμένων (Κ.Ε.Φ.).Οι δαπάνες του Έργου θα βαρύνουν το Πρόγραμμα Δημοσίων Επενδύσεων, στη ΣΑΤΑ 051 (Κωδ. Έργου: 2022TA05100013).
Η παρούσα σύμβαση χρηματοδοτείται από την Ευρωπαϊκή Ένωση – NextGeneration EU, στο Πλαίσιο  του Εθνικού Σχεδίου Ανάκαμψης και Ανθεκτικότητας «Ελλάδα 2.0» (SUB13, κωδικός Δράσης: 16291 / Άξονας 4.1) και από εθνικούς πόρους μέσω του ΠΔΕ, με βάση την Απόφαση Ένταξης με αρ. πρωτ. 144844/ΕΞ-2022/06-10-2022 (Με ΑΔΑ: 9ΤΩ8Η-15Σ)), όπως τροποποιήθηκε με την με αρ. πρωτ. 109336 ΕΞ 2024/25-07-2024 (ΑΔΑ: Ψ96ΞΗ-ΑΛΚ) απόφαση και έχει λάβει κωδικό ΟΠΣ ΤΑ: 5149138.
Η προμήθεια του εν λόγω έργου θα βαρύνει τον Προϋπολογισμό του ΠΔΕ της Ανεξάρτητης Αρχής Δημοσίων Εσόδων (Ειδικός Φορέας 1024-703-0000000).Ο προϋπολογισμός του φυσικού αντικειμένου του έργου ανέρχεται στο ποσό των 22.000.000,00 € συμπεριλαμβανομένου Φ.Π.Α. 24% (προϋπολογισμός χωρίς Φ.Π.Α.: 17.741.935,48 €, πλέον Φ.Π.Α.: 4.258.064,52 €). Η εν λόγω δαπάνη αφορά το χρηματοδοτούμενο σκέλος του έργου και θα επιβαρύνει τη ΣΑΤΑ 051.
Προβλέπεται η δυνατότητα ενεργοποίησης δικαιώματος προαίρεσης στην περίπτωση που δικαιολογείται από τις ανάγκες της αναθέτουσας αρχής. Η ενεργοποίηση του δικαιώματος προαίρεσης μπορεί να ανέρθει έως του ποσού 4.860.800,00 € συμπεριλαμβανομένου ΦΠΑ (εκτιμώμενη αξία προαίρεσης 3.920.000,00 € μη συμπεριλαμβανομένου ΦΠΑ + 940.800,00 € Φ.Π.Α. 24%), ως εξής:
Πριν την λήξη της κατ’ ελάχιστον διετούς εγγύησης καλής λειτουργίας της σύμβασης, η Αναθέτουσα Αρχή δύναται να αποφασίσει την άσκηση  δικαιώματος προαίρεσης υπηρεσιών συντήρησης, ενημερώσεων λογισμικού και αδειών χρήσης  έως πέντε (5) έτη μετά τη λήξη της εγγυητικής περιόδου, η μέγιστη δαπάνη της οποίας δεν μπορεί να υπερβαίνει ετησίως το δέκα τοις εκατό (10%) των Πακέτων Εργασίας 2 και 3 της Αρχικής Σύμβασης:
	Μέγιστο Ετήσιο Κόστος υπηρεσιών συντήρησης, ενημερώσεων λογισμικού και αδειών χρήσης  : 784.000,00 € μη συμπεριλαμβανομένου Φ.Π.Α. 24% (972.160,00 € περιλαμβανομένου Φ.Π.Α.).
	Συνολικό Μέγιστο Κόστος υπηρεσιών συντήρησης, ενημερώσεων λογισμικού και αδειών χρήσης για τα πέντε (5) έτη: 3.920.000,00 € μη συμπεριλαμβανομένου Φ.Π.Α. 24% (4.860.800,00 € περιλαμβανομένου Φ.Π.Α.).
Η προκαλούμενη δαπάνη για την παροχή υπηρεσιών της προαίρεσης θα βαρύνει τον Α.Λ.Ε. 2420389001 «Λοιπές Αμοιβές και έξοδα συντηρήσεων και επισκευών» του Τακτικού Προϋπολογισμού της Α.Α.Δ.Ε. (Ε.Φ. 1024-801-0000000) των οικονομικών ετών 2029-2033 στο πλαίσιο του εκάστοτε ισχύοντος ΜΠΔΣ.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής ποσοστού 2% επί της εκτιμώμενης αξίας της σύμβασης, εκτός ΦΠΑ, με ανάλογη στρογγυλοποίηση, ήτοι ποσού τριακοσίων πενήντα τεσσάρων χιλιάδων οκτακοσίων τριάντα οκτώ ευρώ και εβδομήντα ενός λεπτών (354.838,71 €), μη συνυπολογιζόμενων των δικαιωμάτων προαίρεσης. 
H εν λόγω επιστολή θα συνταχθεί με βάση τα οριζόμενα στην παράγραφο 2.1.5 Εγγυήσεις «Εγγυήσεις»  της παρούσας διακήρυξης. Σχετικό υπόδειγμα εγγυητικής επιστολής συμμετοχής παρέχεται στο Παράρτημα VIII ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ της παρούσας διακήρυξης.
Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και
εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄.
Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του
ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης που αποδίδεται στην αναθέτουσα αρχή, η
προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.